कर्मचारी को पीटने वाले विधायक पर मामला दर्ज  
दिल्ली में आंध्रा भवन के एक कर्मचारी को पीटने के आरोप में टीआरएस विधायक हरीश राव के खिलाफ एससी-एसटी एक्ट के तहत मामला दर्ज किया गया है।
दिल्ली में आंध्रा भवन के एक कर्मचारी को पीटने के आरोप में टीआरएस विधायक हरीश राव के खिलाफ मामला दर्ज किया गया है। विधायक के खिलाफ एससी-एसटी एक्ट के तहत मामला दर्ज किया गया है। हरीश राव ने आंध्रा भवन के एक कर्मचारी की बुरी तरह पिटाई कर दी थी।  हरीश राव के साथ बड़ी संख्या में तेलंगाना समर्थक भी थे। ये सभी बुधवार को दिल्ली में एक तेलंगाना समर्थक की आत्महत्या से नाराज थे।  इनका कहना था कि आंध्रा भवन के रेजीडेंट कमिश्नर ने मामले को ठीक  से हैंडल नहीं किया, इसी वजह से युवक को नहीं बचाया जा सका, लेकिन सवाल उठता है कि इस तरह किसी को पीटने का हक किसने इस नेता को दे दिया है।